Mooigoed vir mamma | Maroela Media
Maroela Media se aanlyn winkel, Die Koöperasie, het spesiaal vir Kersfees (en vir enige tyd deur die loop van die jaar!) ŉ paar geskenke met die hand uitgesoek waarmee jy die ma (of ouma, juffrou, peetma, vriendin, sussie, of enige ander spesiale vrou in jou lewe) kan bederf! Dis mos nou stukke beter as net nóg ŉ roompie of pantoffels.
Snuffel gerus in die rakke rond en loer veral na die mooiste handsakke en die lekkerste klapsoen-lipsalf.
Egte leer-boeksak met vier sakkies
Lyk soos ŉ ervare proffie met hierdie egte leer-boeksak wat kan diens doen as boekesak vir ŉ student, ŉ rekenaarsak of ŉ handsak. Die sak is uitgevoer met groen denim en het twee toeritssakkies aan die binnekant, en nog ŉ twee sakkies aan die voorkant en twee aan die kante. Dit het ŉ skouerband en handvatsel vir lekker dra, en tradisionele gespes en stikwerk wat enige saalsak kitsch sal laat lyk. Kyk, dié sak sal mense beïndruk, want hoe langer jy hom gebruik, hoe mooier word die leer, en hoe slimmer lyk jy. Koop dié mooi leersak nou.
(*LET WEL: Aflewering vir hierdie produk sal binne twee weke geskied.)
Dié duursame handsak is net so modieus en stylvol in die middestad van Kaapstad as die stofstrate van Koekenaap. Of sy nou gereeld hoë polvye of plat sandale dra, sy gaan altyd trots wees op dié leerhandsak. Die handsak het ŉ ritssluiter, toeritssakkie aan die buite- en binnekant en skouerbande. Koop dié mooi handsak nou
Lyk altyd spoggerig met dié duursame leerhandsak aan jou sy: of jy nou gereedmaak vir inkopies in jou gunstelingwinkelsentrum, gaan koffiedrink saam met jou vriendinne of sommer net spoggerig wil lyk vir ŉ braai by vriende. Dié leerhandsak is net so kosbaar soos vriendskap. Die handsak is uitgevoer met belyning met ‘n hakie binne-in waaraan jy jou beursie kan knip vir veiligheid en ‘n toeritssakkie aan die binne en buitekant met skouerbande. Koop dié mooi handsak nou
Van studentwees tot professionele persoon en selfs die dag wat jy uiteindelik jou eie onderneming begin: Hierdie elegante handsak is ideaal vir elke dag se gebruik, met genoeg sakkies en bêreplek vir alles wat jy by jou wil dra. Dié stewige handsak het ŉ groot sak met twee toeritssakkies aan die binnekant, ŉ flap wat met ŉ magneetknippie vasmaak, twee klein sakkies aan die voorkant en verstelbare skouerband. Koop dié mooi handsak nou.